सिख ऑफिसर्स एसोसिएशन की ओर से ट्वीट कर कहा गया है, 'हम पहली सिख पगड़ीधारी महिला की पुलिस विभाग में नियुक्ति होने पर स्‍वागत करते हैं। एपीओ गुरशोख कौर और बाकी एपीओ जो पिछले हफ्ते ग्रेजुएट हुए हैं उन्‍हें हमारी तरफ से हार्दिक बधाईयां। हम सभी को आप पर गर्व है।' एसोसिएशन की ओर से एक फेसबुक पोस्‍ट पर गुरशोख को बधाई दी गई है। इसमें लिखा है, 'आपकी सेवाएं बाकी लोगों के लिए प्रेरणा होंगी।' एसोसिएशन अमेरिका में सिख अधिकारियों का नेतृत्‍व करने वाली पहली संस्‍था है। वहीं भारत सरकार में हाउसिंग एंड अर्बन अफेयर्स के मंत्री हरदीप सिंह पुरी ने भी कौर को बधाई दी है। उन्‍होंने ट्वीट किया और लिखा, 'पगड़ीधारी सिख महिला बाकी लोगों के लिए सिख धर्म को समझने के लिए जरूरी माहौल को तैयार करने में मदद करेंगी।'